ตำรวจชิคาโกได้ตัวคนที่พวกเขาเรียกว่า ผู้ต้องสงสัยที่ดีที่สุด
ในคดีไทลินอลคืนนี้
ผมว่ามันประมาณหนึ่งสัปดาห์แล้ว
เราได้ยินว่าพวกเขาได้ตัวผู้ต้องสงสัย
"ใช่ ยังมีอีกคน เขาคือโรเจอร์ อาร์โนลด์"
เจ้าของบาร์โทรหาจนท.สืบสวนและบอกว่า
"ผมแค่อยากให้คุณรู้ว่า
นี่คือผู้ชายที่พูดว่าเขาเก็บไซยาไนด์ไว้ที่บ้าน
และเขาพูดว่าอยากวางยาพิษคนอื่น"
ตำรวจจับกุมชายคนนี้
โรเจอร์ อาร์โนลด์วัย 48 ปี และเรียกเขาว่า "นักเคมีสมัครเล่น"
เขาซื้อไซยาไนด์และสั่งให้ไปส่งที่บ้าน
และเขาทำงานที่โกดังของร้านจูลฟูดสโตร์ส
หนึ่งในสถานที่ที่ไทลินอลถูกซื้อไป
ตอนจนท.สืบสวนค้นบ้านของอาร์โนลด์
เขาเปิดเผยว่าช่วงหนึ่งเขาเคยเก็บไซยาไนด์ไว้
แต่จนท.กลับไม่พบอะไรเลย
สิ่งที่พวกเขาพบคือหนังสือ
ที่เป็นคู่มือสูตรว่าจะวางยาพิษคนยังไง
ยังมีผงลึกลับ
ปืนสองสามกระบอกที่ไม่ได้จดทะเบียนถูกต้อง
ชุดอุปกรณ์ทดลองเคมีสมัครเล่น
ซึ่งไม่ปกติสำหรับคนที่ทำงานเป็นคนงานโกดัง
แถมเขายังมีตั๋วเที่ยวเดียว ไปประเทศไทยในอีกสองสัปดาห์
ปรากฏว่ามีหลักฐานแวดล้อมมากมาย
ที่จะเอาผิดโรเจอร์ อาร์โนลด์ได้
แต่มันก็เป็นแค่หลักฐานแวดล้อม
ถึงจุดนี้ สิ่งเดียวที่คุณอาร์โนลด์
ถูกตั้งข้อหาคือละเมิดการใช้อาวุธ
เขาสนใจเรื่องเคมี
ผมจำได้ว่าเขามีข้าวของที่พบที่อะพาร์ตเมนต์เขา
แม้อาจดูมีน้ำหนักเป็นหลักฐานได้
แต่มันก็ไม่ได้บอกว่าเขาคือคนร้าย
เป็นที่ชัดเจนแล้วว่าคุณคือผู้ต้องสงสัย
คุณคิดยังไงบ้างครับ
พวกเขาอยากคิดยังไงก็ได้ แต่ผมไม่เกี่ยวข้องอะไรสักนิด
หลังจากเขาได้รับการประกันตัว
มีคนได้ยินโรเจอร์ อาร์โนลด์พูดในศาลว่า
"ผมอยากฆ่าไอ้หมอนั่น
ที่แจ้งจับผมในคดีไทลินอลนี้"
ชายคนหนึ่งถูกยิงเสียชีวิต
นอกร้านเหล้าในชิคาโกในช่วงเช้าตรู่วันเสาร์
ภายหลัง โรเจอร์ อาร์โนลด์ โกรธเจ้าของบาร์นี้มาก
เจ้าของบาร์คนนี้แจ้งตำรวจว่า โรเจอร์พยายามจะฆ่าเขา
ปัญหาก็คือเขาเล่นงานคนผิด
เขาฆ่าคนบริสุทธิ์ที่ไม่เกี่ยวข้องใดๆ เลย
สุดท้ายเขาเลยต้องเข้าคุก
โรเจอร์ อาร์โนลด์ยิงจอห์น สตานิชา
ในแง่หนึ่ง ชายคนนั้นคือเหยื่อรายที่แปด ของคดีฆาตกรรมไทลนิล
โรเจอร์ อาร์โนลด์เสียชีวิตในปี 2008 แต่จนท.ตำรวจสืบสวนชิคาโก
จนท.หลายคนยังมองว่า เขาเป็นผู้ต้องสงสัยหลักจนถึงวันนี้
ผมคิดว่าจะดีกับโรเจอร์ อาร์โนลด์ หากเขาถูกสอบสวนในเชิงลึกกว่านี้
แต่ผมว่าจนท.ไม่สนใจสอบโรเจอร์ อาร์โนลด์
เพราะพวกเขาคิดว่าเขาจับฆาตกรตัวจริงได้แล้ว
(Cold Case: ฆาตกรรมไทลินอล)
พอฉันได้ความจริงชุดใหม่ที่เป็นไปได้
ว่าเรื่องนี้ไม่ใช่คนเสียสติที่เข้าออกร้านค้า
ฉันก็เริ่มตั้งคำถามถึงเส้นเรื่องของทางการ
ฉันรู้สึกว่าคดีนี้เลือกมองแค่มุมเดียวมาตั้งแต่แรก
ตั้งแต่แรก ทั้งคดีนี้มองว่า
บริษัทจอห์นสันแอนด์จอห์นสันคือคนดี
บริษัทชั้นเลิศที่ใส่ใจประโยชน์สูงสุดของลูกค้า
ผมไม่กังวลเรื่องไทลินอลมากนัก
ผมเป็นห่วงพวกเราทุกคน พวกเราทุกคนเผชิญเรื่องนี้ด้วยกัน
แต่ฉันคิดว่าส่วนแบ่งตลาดคือสิ่งสำคัญที่สุด
ตอนนี้บริษัทกำลังเผชิญกับภัยคุกคาม ที่ร้ายแรงที่สุดในประวัติศาสตร์บริษัท 96 ปี
ที่ส่งผลต่อภาพลักษณ์และต่อผลิตภัณฑ์ ที่สร้างกำไรมากที่สุด นั่นก็คือไทลินอล
จอห์นสันแอนด์จอห์นสันจะทำทุกอย่าง เพื่อรักษาแบรนด์พวกเขาไว้
แล้วอะไรล่ะคือทุกอย่างและทุกทาง ที่จะรักษาแบรนด์เอาไว้ได้
ในแถลงสาธารณะ บริษัทผู้ผลิตจอห์นสันแอนด์จอห์นสันกล่าวว่า
ไม่มีการใช้ไซยาไนด์ ในทุกขั้นตอนการผลิตไทลินอล
แต่สี่วันหลังเหตุเสียชีวิตรายแรกๆ
เจ้าหน้าที่ชันสูตรชิคาโก ได้ออกประกาศอันน่าตกตะลึง
ในการประชุมเมื่อวานตอนเช้า
ผมถามตัวแทนสองคนจากแม็คนีลแลบอราโทรีส์
ว่าในบริเวณใกล้เคียงฐานผลิตไทลินอล
มีสารไซยาไนด์อยู่ใช่หรือไม่ คำตอบคือ "ใช่"
ในตอนแรก เมื่อจอห์นสันแอนด์จอห์นสันถูกถาม
พวกเขาบอกว่าไม่มีไซยาไนด์ อยู่ในโรงงานผลิตแห่งใดทั้งนั้น
แล้วปรากฏว่าพวกเขาใช้ไซยาไนด์ที่แม็คนีล
เพื่อใช้ทดสอบว่ามีตะกั่วในแคปซูลไหม
แต่พวกเขาอ้างว่าไซยาไนด์ถูกเก็บไว้ในพื้นที่
ที่ไม่ได้อยู่ใกล้ฐานผลิต
ใช่ ไซยาไนด์ถูกใช้ในโรงงาน ในเขตควบคุมคุณภาพผลิตภัณฑ์
มันถูกเก็บล็อกใส่กุญแจอย่างดี โจ คุณพูดเรื่องนี้ได้นะถ้าต้องการ
มีไซยาไนด์ปริมาณเล็กน้อยที่เก็บในที่ที่ปลอดภัย
ในโรงงานเพื่อการตรวจสอบคุณภาพ
ทั้งที่ความจริงมันไม่ได้ถูกเก็บล็อก
และแทบทุกคนก็เดินเข้าไปในห้องที่เก็บมันไว้ได้
ดังนั้นถ้าคุณอยากใช้มันในกระบวนการผลิต
มันพร้อมใช้อยู่ตรงนั้นครับ
คำถามต่อไปของผมคือ
"คุณเคยทดสอบหาไซยาไนด์ในไทลินอลบ้างไหม"
คำตอบคือ "เคย และผลเป็นลบเสมอ"
สิ่งที่ผมคิดก็คือ
"คุณจะทดสอบหาไซยาไนด์ทำไม" พวกคุณตอบหน่อยสิ
สิ่งที่ดร.สไตน์พูดคือ
ถ้าจอห์นสันแอนด์จอห์นสัน กำลังทดสอบว่ามีไซยาไนดอยู่หรือไม่
นั่นก็แปลว่าพวกเขามีความกังวลว่า ในกระบวนการผลิตบางขั้นตอน
อาจพบไซยาไนด์ในสินค้าของพวกเขาก็ได้
ปฏิกิริยาแรกของเราคือความกลัว
เป็นไปได้ไหมว่าเรื่องนี้เกิดขึ้น
ในกระบวนการผลิตหรือในโรงงานของเรา
แน่นอนว่าจากมุมมองขององค์กร
บริษัทจอห์นสันแอนด์จอห์นสันไม่ได้พยายาม
จัดจำหน่ายไทลินอลที่ปนเปื้อนออกไปโดยจงใจ
แต่เราเองก็ไม่รู้ว่ามีปัญหาอะไรหรือไม่
ไม่ว่าจะที่โรงงานผลิตสองแห่งของพวกเขา
หรือที่ไหนในห่วงโซ่การจัดจำหน่าย
ที่อาจทำให้ขวดยาถูกนำไปปลอมแปลงปนเปื้อน
ผมคิดว่าเมื่อมองย้อนกลับไป เราจะเห็นว่า
การสืบสวนมีปัญหาตั้งแต่แรก
จนท.สืบสวนได้ส่งผู้ตรวจการไป ซึ่งพวกเขาใช้เวลาหลายชั่วโมงที่โรงงาน
และทำให้จอห์นสันแอนด์จอห์นสัน พ้นผิดทันทีจากทุกความเป็นไปได้
ว่าเกิดการปนเปื้อนขึ้นที่โรงงานพวกเขา
ไมเคิล ชาฟเฟอร์ หัวหน้านักพิษวิทยา
ประจำสำนักงานแพทย์นิติเวชคุกเคาน์ตี
พอใจที่ไม่พบการปนเปื้อนไซยาไนด์ในโรงงาน
แน่นอนครับ ผมจะพูดแบบนั้น
เป็นไปไม่ได้ที่เขาจะด่วนประกาศแบบนั้น
การตรวจสอบโรงงานยาใช้เวลานานกว่ามาก
สำนักงานคณะกรรมการอาหารและยา ทำการสืบสวนอิสระ
และรับรองว่าโรงงานพวกนั้นปลอดภัย ภายในไม่กี่สัปดาห์หลังเกิดวิกฤต
แต่เราไม่สามารถรู้แน่ชัดว่า
มีการควบคุมไซยาไนด์ดีแค่ไหนในโรงงาน
จำนวนพนักงานที่อาจเข้าถึงไซยาไนด์
เพราะแทบไม่รู้เลยว่า โรงงานพวกนี้ดำเนินงานอย่างไร
ตอนนี้สินค้าถูกกระจายออกไปแล้วหลายสัปดาห์
มันถูกจัดจำหน่ายไปทั่วประเทศ ในเดือนสิงหาคมจากโรงงานสองแห่ง
แห่งนึงจากโรงงานของบริษัทในเทกซัส และอีกแห่งในเพนซิลเวเนีย
ความคิดที่ว่าการปนเปื้อนอาจอยู่ใน ขั้นตอนกระจายสินค้ายาวนานขนาดนั้น
และไม่ก่อให้เกิดอาการเจ็บป่วยที่อื่นเลย ทำให้โอกาสที่มัน…
จะแพร่กระจายเป็นวงกว้างนั้นน้อยมาก ในความเห็นผม
จอห์นสันแอนด์จอห์นสัน ต้องการให้มีขวดยาปนเปื้อน
จำนวนน้อยมากๆ และอยู่ในพื้นที่จำกัด
เพราะนั่นจะทำให้พวกเขาพูดให้คนเชื่อได้ว่า
มีคนเสียสติคนหนึ่ง
เอายาไทลินอลปนเปื้อนพิษไปวางบนชั้นวางขาย
แต่ถ้าพบขวดยาปนเปื้อนมากขึ้น
ถ้าขวดยาแพร่กระจายกินพื้นที่วงกว้าง
เส้นเรื่องของจอห์นสันแอนด์จอห์นสัน ก็จะเริ่มพังทลายลง
วันนี้บริษัทเร่งเรียกคืนขวดยา
มากกว่าสองแสนห้าหมื่นขวดทั่วประเทศ
ปัญหาใหญ่ข้อนึงของการสืบสวนที่ดำเนินไป
ก็คือบริษัทเป็นผู้ดำเนินการสืบสวนส่วนใหญ่เอง
แม้ว่าพวกเขาดูเหมือนจะมีเหตุผล
ที่จะปิดบังความรุนแรงของปัญหาการปนเปื้อน
เมื่อจอห์นสันแอนด์จอห์นสันประกาศ เรียกคืนไทลินอลทั่วประเทศ
จอห์นสันแอนด์จอห์นสัน ก็ตรวจสอบขวดยาเองเกือบทั้งหมด
เราตั้งห้องแล็บพิเศษขึ้นมา เพื่อทดสอบแคปซูลยาไทลินอล
เพื่อตรวจหาพิษไซยาไนด์อื่นๆ
แน่นอนว่าปัญหาของเรื่องนี้คือ
จอห์นสันแอนด์จอห์นสัน สนใจอย่างยิ่งที่จะให้แน่ใจว่า
ผลออกมาว่ามียาปนเปื้อนเพียงไม่กี่ขวด
มีแคปซูลยามากกว่าแปดล้านเม็ด
ที่ผ่านการทดสอบจากเรา จากอย. และหน่วยงานอื่น
มีแคปซูลไม่ถึง 75 เม็ด ขวดยาแปดขวด
ทั้งหมดในพื้นที่ชิคาโก ที่ถูกพบว่าปนเปื้อนไซยาไนด์
(ผลการสอบสวนของอย. พบว่าโพแทสเซียมไซยาไนด์)
(ที่เก็บไว้ที่โรงงานของแม็คนีล ไม่ตรงกับรูปแบบองค์ประกอบธาตุ)
ทั้งหมดนี้ริเริ่มโดยคนจากจอห์นสันแอนด์จอห์นสัน
ผมไม่รู้จะชมพวกเขายังไงถึงจะพอ
ผมไม่เคยเห็นบริษัทไหนก้าวออกมา พร้อมเจ้าหน้าที่บังคับใช้กฎหมาย
และร่วมมือกันในแบบที่คนของแม็คนีลแล็บทำ
คุณจะปล่อยให้ผู้ต้องสงสัยดำเนินการสืบสวนเองรึ
ไม่ มันจะเต็มไปด้วยอคติ และคุณจะไม่มีทางรู้
ฉันเชื่อว่าเราไม่รู้ว่ามียาปนเปื้อนกี่ขวดกันแน่
เราไม่รู้ว่ามีคนอีกเท่าไหร่ที่ล้มตาย
ขอฉันถามอะไรหน่อยนะ
โอกาสมีแค่ไหนที่คนสุขภาพดีเจ็ดคน
อายุระหว่าง 12 ถึง 35 ปี จะเป็นเหยื่อแค่กลุ่มเดียว
มีคนแก่อีกกี่คนที่ตาย
มีกี่คนที่กำลังขับรถอยู่
กินยาไปสองแคปซูลและชักและขับรถชน
มันอาจมีเหยื่อมากกว่านี้ที่เราไม่เคยรู้มาก่อน
เพราะแทบไม่เคยมีการตรวจหาไซยาไนด์ ในขั้นตอนชันสูตรตรวจพิษปกติ
ถ้าคุณไม่มีเหตุผลให้สงสัย
ปกติก็ไม่มีการตรวจ
ในกรณีของผู้สูงอายุ
ถ้าพวกเขากินไทลินอล และไม่มีอะไรน่าสงสัย
มันก็อาจถูกมองข้ามไปได้
เพราะคุณคงคิดว่าเป็นการตายตามธรรมชาติ
แต่เดิม แม่ฉันถูกระบุว่าเสียชีวิต จากภาวะหลอดเลือดสมองโป่งพอง
พวกเขาไม่รู้ว่าเป็นเพราะไซยาไนด์
เป็นเพราะเหยื่อสามรายในครอบครัวเดียวกัน
ที่ทำให้ยากจะปฏิเสธว่าบางสิ่งผิดปกติมหันต์
ดังนั้นสำหรับฉัน
หลักฐานจะทำให้เห็นว่ามีขวดยาอีกมากมาย
และอาจมีคนตายอีกมาก
เพราะเราส่งขวดยาเกือบทั้งหมดไปตรวจสอบ
เราเลยไม่รู้ว่ามีอะไรปนเปื้อนบ้าง
พวกเขาทดสอบยาปริมาณเล็กน้อยมากๆ
และทำลายที่เหลือทิ้ง
จอห์นสันแอนด์จอห์นสันประกาศวันนี้
ทางบริษัทกำลังทำลายขวดยา 22 ล้านขวด
ที่ถูกเรียกคืนจากผู้จัดจำหน่ายและผู้บริโภค
เราจะทำลายมันทิ้ง เราว่าจ้าง
บริษัทภายนอกที่เชี่ยวชาญการทำลายผลิตภัณฑ์
และพวกเขากำลังจัดการอยู่ตอนนี้
ยาพวกนั้นจะถูกทำลาย และเรารับรองได้
ขวดยาจะถูกเผาในสัปดาห์นี้
ฉันเดาว่าถ้าเราได้ขวดยาทั้งหมดมา
และมันไม่ได้ถูกส่งให้จอห์นสันแอนด์จอห์นสัน ตรวจและทำลาย
ฉันว่าเราน่าจะเจอแคปซูลปนเปื้อนพิษ อีกเยอะมากในขวดยาพวกนี้ค่ะ
มีแต่ฆาตกรสังหารหมู่ ที่อยากทำลายหลักฐานทั้งหมดทิ้ง
ถ้าคุณจริงจังที่จะดำเนินคดีกับใครสักคน
คุณจะไม่ทำลายแคปซูลเป็นล้านๆ เม็ด ที่เกี่ยวพันกับคดีอาญา
คุณกำลังทำเหมือนตัวเองมีส่วนเกี่ยวพัน
ในคดีฆาตกรรมซะเอง
จิม เบิร์กจากจอห์นสันแอนด์จอห์นสัน เราขอชื่นชมคุณอย่างสุดซึ้ง
ในท้ายที่สุด เจมส์ เบิร์กได้รับ เหรียญอิสรภาพประธานาธิบดี
อันเป็นเกียรติยศสูงสุดสำหรับพลเรือน ที่สหรัฐอเมริกามอบให้
ประธานาธิบดีเรแกนกล่าวว่า มันเป็นมากกว่าธุรกิจที่ดี
บรรยายว่าเบิร์กเป็น…
บุคคลที่ยึดถืออุดมการณ์สูงสุดที่จะผิดชอบต่อองค์กร
และคงไว้ซึ่งความสง่างามภายใต้แรงกดดัน ในช่วงหลายวันมานี้
และเบิร์ก ขณะที่ถูกมองว่าเปิดเผยและจริงใจ
แท้จริงแล้วกลับบริหารบริษัทอย่างลับๆ และปิดกั้น
จอห์นสันแอนด์จอห์นสันถูกขีดชื่อทิ้ง จากลิสต์รายชื่อผู้ต้องสงสัย
ตั้งแต่เริ่มแรกของคดีนี้
มันยังคงไม่คลี่คลาย
มันไม่คลี่คลายเพราะจอห์นสันแอนด์จอห์นสัน ไม่เคยถูกมองว่า
มีส่วนรับผิดชอบใดๆ เลยในกรณีพิษปนเปื้อนนี้
นั่นคือคำถามที่เราไม่มีคำตอบ
(ลูอิส ปี 1995)
หลังอยู่ในเรือนจำนานสิบปี
เจมส์ ลูอิสถูกปล่อยตัวจากเรือนจำกลางวันนี้
บุคคลเดียวที่เชื่อมโยงกับอาชญากรรม ที่ทำให้ทั้งประเทศตกเป็นเหยื่อ
รู้สึกยังไงที่ได้เป็นอิสระ
ในปี 1995 เจมส์ ลูอิสถูกปล่อยตัวจากเรือนจำ
คุณลูอิส คุณมีส่วนในการวางยาพิษคนพวกนั้นไหม
คุณลูอิส…
เขาเดินทางไปเคมบริดจ์ แมสซาชูเซตส์
เขาไปพบกับลีแอนน์ภรรยาของเขาที่นั่น
แล้วเขาก็หายเข้ากลีบเมฆ
ไม่มีใครได้ข่าวเรื่องเจมส์ ลูอิสเป็นเวลาสิบปี
ณ ตอนนั้นเขาก็ปรากฏตัวอีกครั้ง ในฐานะผู้ต้องสงสัยคดีข่มขืน
กรกฎาคม ปี 2004
พ่อของผู้หญิงคนหนึ่งในอาคารชุดคอนโดฯ ในอีสต์เคมบริดจ์
ได้เข้าแจ้งความว่าลูกสาวเขาหายตัวไป
เขาโทรแจ้งตำรวจ หลังไม่สามารถติดต่อลูกสาวได้
ผู้เป็นพ่อไปที่อะพาร์ตเมนต์ลูกสาว และพบว่าเธอกำลังเศร้าโศก
เธอตกอยู่ในอาการช็อก
เธอสับสนมึนงง
เธอป่วย แต่ต่อมาก็ถูกนำตัวส่งรพ.ท้องถิ่น
เราสามารถสรุปจากผลตรวจ หลังใช้ชุดตรวจร่องรอยล่วงละเมิดทางเพศ
เธอบาดเจ็บที่ปากมดลูก
มีรอยถูกรัดรอบข้อมือทั้งสองข้าง
ริมฝีปากเธอแห้งและแตก
น่าจะเป็นแผลแสบร้อนจากพิษบางชนิด
และตัวอย่างปัสสาวะ มีเอทานอลและอะซิโตนอยู่ในนั้น
ผลตรวจตรงกับเรื่องราวที่เธอเล่า ว่าเกิดอะไรขึ้นในบ้านหลังนั้น
คำให้การของเธอที่โรงพยาบาลคือ เพื่อนบ้านของเธอ
ฉีดบางอย่างใส่หน้าเธอ แล้วเขาก็ลากเธอเข้าไปในอะพาร์ตเมนต์เขา
เธอบอกว่ามันแสบร้อน และเธอถูกบังคับให้กลืนของเหลวบางอย่าง
มันทำให้เธอหมดสติแล้วฟื้นเป็นระยะๆ
เธอจำได้ว่าเขาขึ้นคร่อมร่างเธอ
เธอจำได้ว่าถูกล่วงละเมิด
เธอถูกขังข้ามคืน
และเธอจำได้เลือนรางมากว่าเกิดอะไรขึ้น
ปรากฏว่าเพื่อนบ้านคนนั้นคือเจมส์ ลูอิส
และตอนผมรู้ว่าเป็นเจมส์ ลูอิส จากคดีไทลินอลในชิคาโก
จากยุคปี 1980 มันก็น่าหงุดหงิดใจที่รู้ว่า
เรามีอาชญากรนักล่าแสนอันตรายอาศัยในเมือง
และเราไม่รู้เลย
เราจับกุมเขา
เขาถูกตั้งข้อหาคดีอาญาหกคดี
ทำร้ายร่างกาย วางยาผู้อื่น วางยาพิษผู้อื่น
ลักพาตัวและล่วงละเมิดทางเพศ
ผมไม่ได้ลักพาตัวเธอ
ไม่มีหลักฐานว่าผมเคยอยู่กับเธอ
หรือแตะต้องเธอไม่ว่ายังไงหรือรูปแบบไหน แม้แต่จับมือก็ไม่เคย
เราไม่พบดีเอ็นเอของเขาเลย
ก็เลยไม่พบตัวอย่างตามตัวเธอ หรือภายในตัวเธอ… ที่มาจากเขา
เจมส์ ลูอิสถูกส่งเข้าคุก
ใช้เวลาเกือบสามปีกว่าคดีนี้จะเข้าสู่การไต่สวน
วันแรกของการไต่สวนคดี
เห็นชัดเลยว่าเธอสั่นและร้องไห้จนคุมไม่อยู่
ตอนนี้เธอรู้แล้วว่าเจมส์ ลูอิสเป็นใคร
เธอมองดูสิ่งที่เกิดขึ้นกับไทลินอล เธอหวาดผวา
มันหนักหนาเกินไปสำหรับเธอที่จะยืนที่คอก
อัยการตัดสินใจว่าพวกเขาไปต่อไม่ได้
เขาเลยถูกปล่อยตัวและเหมือนมันไม่เคยเกิดขึ้น
รู้ไหม ผมใช้เวลาสามปี ต่อสู้กับมันในคุกประจำเขต
และสามปีเป็นเวลาที่แสนยาวนานในชีวิตคุณ
ที่ต้องเสียไปกับเรื่องไร้สาระ
คุณรับมือกับคำถามพวกนั้นและพยายามตอบยังไง
ในเมื่อมันถามถึงสิ่งที่ไม่เคยเกิดขึ้น
เขาถูกสงสัยในทุกเรื่องตั้งแต่ฆาตกรรม ไปจนถึงลักพาตัวและล่วงละเมิดทางเพศ
รวมถึงเป็นผู้ต้องสงสัยในคดีไทลินอล
เขาทำได้แทบทุกอย่าง
ดังนั้น ณ จุดหนึ่งหลังจากเจมส์ ลูอิสออกจากคุก
สายข่าวในเรือนจำก็โผล่มา และอยากพูดกับทีมนักสืบ
ผมถูกจองจำที่เรือนจำเคมบริดจ์ ในเคมบริดจ์ รัฐแมสซาชูเซตส์
ข้อหาข่มขืนผู้เยาว์
ครั้งแรกที่ผมเจอเขา เขาถูกจับมาให้นอนเตียงข้างผม
ผมมารู้ว่าแต่เดิมเขามาจากมิสซูรี
ห่างไปทางตะวันตกเฉียงใต้ จากที่ที่ผมเคยอยู่แค่สองชั่วโมง
เราสองคนมีอะไรคล้ายกันเยอะ
จะว่าไปก็เป็นหนุ่มบ้านนอกสองคน ที่ติดแหง็กอยู่กลางป่าคอนกรีต
และยิ่งเขาอยู่ใกล้ผมเท่าไหร่
เขาก็จะเริ่มพูดถึงสารพัดเรื่อง
จิมชอบอวดถึงสิ่งเดียวที่ถูกจับได้ และถูกตัดสินลงโทษ
นั่นก็คือจดหมายขู่กรรโชก
ผมพูดว่า "สรุปนายจะบอกฉันว่า
นายคือคนลงมือวางยาพิษไทลินอลเหรอ"
เขาพูดว่า "ถ้าฉันรอดไปได้ นายจะคิดว่าไงล่ะ"
จิมบอกว่าเขาทำไป เพื่อแก้แค้นให้ลูกสาวของเขาที่เสียชีวิต
เธอมีแผ่นอุดผนังหัวใจและแผ่นมันหลุด
เขาโทษจอห์นสันแอนด์จอห์นสัน สำหรับแผ่นอุดที่ชำรุด
และนั่นคือวิธีที่เขาเอาคืนจอห์นสันแอนด์จอห์นสัน
ที่ทำให้เขาสูญเสียลูกสาวไป
การตายของลูกสาวเรา
แกตายเพียงเพราะแผ่นอุดผนังหัวใจหลุดออกมา
มันเป็นข้อผิดพลาดทางกลไก
ไม่ได้เกิดจากตัวบุคคล
ผมไม่คิดแค้นใครทั้งนั้น
ถ้าผมพยายามนั่งคิดแก้แค้น
ผมคงนึกอะไรที่มีประโยชน์ หรือสมเหตุสมผลไม่ออก
มันจะมีประโยชน์ยังไง
ตามที่จิมบอก
เหตุผลเดียวที่เขารอดคดีวางยาพิษไทลินอลไปได้
ก็เพราะตำรวจทุกคนโง่เกินที่จะไขคดีได้
เขาคือบูกี้แมนในชีวิตจริง ผมเรียกแบบนั้น
สอนลูกหลานว่า "อย่ากลัวอะไรทั้งนั้น"
"ไม่มีหรอกไอ้บูกี้แมน"
แต่ฟังนะ อเมริกา มีอยู่ตนหนึ่ง เขาชื่อว่าเจมส์ ลูอิส
ผมไม่ได้สารภาพกับเขาหรือกับใคร
สายข่าวในเรือนจำ บางทีพวกเขาก็ทำอะไรแบบนั้น
และพวกเขาอยากหาวิธีติดคุกสั้นลง
หาประโยชน์จากการป้ายความผิดผู้อื่น
ด้วยการกล่าวหาพวกเขา
ผมไม่เคยขออัยการ
เอฟบีไอ นักสืบที่มาหาผม ผมไม่เคยขออะไรจากพวกเขาเลย
นอกจาก "จับเขาเข้าคุก"
ต่อมาในปี 2006
เรามีประชุมใหญ่ที่สำนักงานใหญ่เอฟบีไอชิคาโก
เราตรวจดูหลักฐานทุกชิ้นที่ได้มาจากคดีนี้
แนวคิดคือสืบคดีที่ยังปิดไม่ลง กลับไปทบทวน
และดูว่าเราพลาดตรงไหนไปรึเปล่า
เจมส์ ลูอิสเป็นมากกว่าคนที่น่าสนใจ
แต่เรายังมีหลายชิ้นส่วนของการสืบสวน
ที่ต้องปะติดปะต่อเข้าด้วยกัน หากต้องการให้มีการตั้งข้อกล่าวหา
เมื่อพูดถึงเอฟบีไอและเจมส์ ลูอิส จะบอกว่าเอฟบีไอหมกมุ่นเรื่องเขา
เขาคือคนเดียวที่เอฟบีไอคิดว่าเป็นคนทำ
พวกเขามั่นใจว่าเป็นฝีมือเขาแน่ๆ และพวกเขาจะจับเขาให้ได้
ผมเคยติดต่อกับเขา
และเขาบอกผมว่า เขาเข้าใจว่าผมอยากสัมภาษณ์เขา
ชายคนที่พวกเขามอบหมายงานนี้ รอย เลน เขาไม่ใช่คนไร้ฝีมือ
เขาคือคู่ต่อสู้ที่น่าเกรงขาม
และถ้าคุณทำพลาดแค่ครั้งเดียว และเผลอโกหกเจ้าหน้าที่เอฟบีไอ
คำโกหกนั้นก็มากพอจะทำให้คุณถูกตัดสินว่าผิด ในคดีอาญาและส่งคุณเข้าเรือนจำกลาง
(กล้องเอฟบีไอ 2008)
ผมแค่พยายามคิดว่าวันไหน…
วันไหนที่คุณเขียนจดหมายไทลินอลนั่น
คุณก็ดูตราประทับไปรษณีย์และย้อนกลับไปสามวัน
มันมาถึงจุดที่
รอย เลนคุยกับลูอิสแบบสบายๆ ในห้องโรงแรม
และเอฟบีไอก็ฟังอยู่
เลนที่พยายามยืนยันไทม์ไลน์ ของจดหมายเรียกค่าไถ่
ทำให้เกิดช่องโหว่ในเรื่องราวของลูอิส
เขาบอกว่าเขาใช้เวลาสามวัน เขียนจดหมายที่ส่งหาจอห์นสันแอนด์จอห์นสัน
แล้วจดหมายไทลินอลเริ่มเขียนขึ้นตอนไหน
ก็ตามตราไปรษณีย์น่ะแหละ
คุณไม่รู้สินะ ใช่
แล้วสองสามวันก่อนหน้านั้นล่ะ
- สามวัน - สามวัน
อย่างน้อยก็สามวันที่ผมเขียนมัน
ลูอิสส่งจดหมายฉบับนั้นวันที่ 1 ตุลาคม
ถ้าคุณแกะรอยย้อนกลับไป
มันแปลว่าเขาเขียนจดหมายก่อนเรื่องราวแดงขึ้น
ซึ่งแปลว่าเขารู้มาก่อนหน้า
คดีฆาตกรรมเกิดขึ้นวันที่เท่าไหร่
ครั้งแรกเกิดที่นี่
งั้นเหรอ
แต่จดหมายไทลินอลน่าจะต้องถูกส่ง…
จดหมายไทลินอลถูกส่ง…
ผมเห็นว่าคุณลังเล
ตอนนั้นผมคิดว่าเขารู้ว่าเขาทำพัง
และเผลอหลุดพิรุธออกมา
หรือไม่ก็ทำพังที่เขาจำบางอย่างผิดพลาดไป
และทำให้เลนสบโอกาสใช้ข้อมูลนั้นมัดตัวเขาเอง
ดูเหมือนความทรงจำผมจะผิด และผมไม่ได้เขียนจดหมายนั่นสามวัน
และมันดูเหมือนผมเขียนมันมาสามวัน
เพราะปกติผมจะทำอะไรแบบนั้น
แต่…
ผมเขียนจดหมายนั่นเอง
หลังจากได้ข่าวเหตุการณ์ในชิคาโก ไม่ใช่ก่อนหน้านั้น
ผมจึงไม่สามารถเขียนจดหมายเกี่ยวกับเหตุการณ์
ที่ผมไม่รู้ด้วยซ้ำว่ากำลังจะเกิดขึ้น
ความทรงจำของผมเรื่องไทม์ไลน์ไม่แม่นยำ
แผนคือปล่อยให้เขาพูดไป
และเรารู้สึกสบายใจที่เรามาถูกทาง
มีเหตุผลเพียงพอ ให้เราเข้าค้นอะพาร์ตเมนต์ของเจมส์ ลูอิส
ข่าวด่วนคืนนี้เรื่องคดีฆาตกรรมยาไทลินอล
ไม่กี่ชั่วโมงก่อนหน้านี้ จนท.เอฟบีไอค้นบ้าน
ของเจมส์ ดับเบิลยู. ลูอิส ในเคมบริดจ์ แมสซาชูเซตส์
เป้าหมายคือค้นหาเอกสาร ที่เกี่ยวโยงกับคดีฆาตกรรมไทลินอล
เท่าที่เรารู้ตอนนี้ จนท.สืบสวนตั้งข้อหาฆาตกรรมกับเขาไม่ได้
การสืบสวนจึงยังคงร้อนระอุต่อไป
ผมเปิดประตู และรู้แน่ชัดว่าคนพวกนั้นเป็นใคร
ภรรยาผมกำลังคุยอยู่ในสาย
ผมบอกว่า "มีตำรวจมาที่นี่"
"คุณรู้ใช่ไหมว่าพวกเขามาทำไม"
"คดีไทลินอลเมื่อหลายปีก่อน"
แล้วเธอก็เริ่มร้องไห้
รู้ใช่ไหมครับ คนพวกนี้ ผมจะทำอะไรได้ถ้าพวกเขา…
ใส่กุญแจมือผมและผมไม่มีวันได้เจอหน้าเมียอีก
จนท.บอกแค่ว่าข้อมูลใหม่พาพวกเขา ไปที่อะพาร์ตเมนต์ของลูอิสที่ที่เคมบริดจ์
เมื่อคืนทีมจนท.ขนย้าย หลักฐานที่เป็นไปได้จำนวนมากออกจากที่นั่น
รวมถึงคอมพิวเตอร์ของลูอิส
มันวันที่เท่าไหร่
"พวกเขาหวังจะพบเบาะแสใหม่ ในคดีวางยาพิษปี 1982 หลังบุกค้น"
ตอนเอฟบีไอบุกค้นอะพาร์ตเมนต์ของเจมส์ ลูอิส
ฉันเห็นในข่าวพร้อมคนอื่นๆ และฉันก็… ช็อกค่ะ
ฉันพูดว่า "ชายคนนี้เหรอ"
"จนท.ไม่มีหลักฐานอะไรเอาผิดเขา จะเป็นเขาได้ยังไง"
แต่ฉันก็คิดว่าถ้าพวกเขามีขึ้นมาล่ะ พวกเขาต้องมีสิ เราถึงได้บุกค้นนี่ไง
ครั้งหนึ่งพวกเขาเคยมีผู้ต้องสงสัยหลายร้อยคน
แต่สุดท้ายก็มาจบที่ชายคนนี้ และพวกเขาก็ยังเอาผิดเขาไม่ได้
แต่เห็นชัดว่าพวกเขายังพยายามอยู่
ไม่มีอะไรเลย
พวกเขาไม่เจออะไรสักอย่าง
แต่พวกเขาก็ยังเชื่อว่าเป็นเขา
ผมว่าเราทุกคนที่เกี่ยวพันในคดีนี้มาตลอด
เชื่อว่าเจมส์ ลูอิสไม่เพียงแต่เขียนจดหมาย
แต่ยังเอาไซยาไนด์ไปใส่ในยา ที่ทำให้คนเสียชีวิตเจ็ดราย
และถ้าข้อเท็จจริงคือคุณลูอิสเป็นคนทำ
ผมว่าพวกเขาจะสืบต่อไปและหวังว่า จะเรียกร้องความยุติธรรมให้เหยื่อสำเร็จ
เจมส์ ลูอิสเป็นคนเลว แต่เขาไม่ใช่ฆาตกรไทลินอล
จดหมายขู่กรรโชกที่ส่งถึง จอห์นสันแอนด์จอห์นสันเป็นแค่โชว์สับขาหลอก
ผมไม่รู้หรือเห็นหลักฐานใดๆ
ที่เชื่อมโยงเจมส์ ลูอิสกับคดีฆาตกรรมไทลินอล
ทำไมเอฟบีไอถึงทุ่มเททรัพยากรที่มี
ในการพยายามโยงเขากับคดีฆาตกรรมไทลินอล ผมเองก็ไม่รู้
แต่ผมบอกคุณได้อย่างนึง
ในปี 2009
เอฟบีไอมีตัวอย่างดีเอ็นเอจากเจมส์ ลูอิส
ตอนนี้ฝ่ายเอฟบีไอพยายามใช้ เทคโนโลยีตรวจดีเอ็นเอใหม่เอี่ยม
เพื่อมัดตัวเขากับคดีฆาตกรรม
ขวดไทลินอลมีร่องรอยดีเอ็นเอบางส่วน
แต่ในสมัยนั้น ปี 1982 ไม่มีการทดสอบที่เทียบดีเอ็นเอกับสิ่งอื่นได้
แต่ตอนนี้อาจมี
มีความคืบหน้าถึงความพยายาม ที่จะเอาดีเอ็นเอเขาไปไหมครับ
เรื่องนั้นผมพูดไม่ได้จริงๆ ผม…
สรุปว่ามันตรงกันไหม
เรายังไม่มีคำตอบที่ชัดเจน
อย่าหวังให้เอฟบีไอบอกคุณว่าดีเอ็นเอ ทำให้ลูอิสพ้นข้อกล่าวหา
เพราะเขาคือผู้ต้องสงสัยของเอฟบีไอ มาตั้งแต่ตุลาคมปี 1982
เวลาคุณมีค้อนอยู่ในมือ ทุกอย่างดูเหมือนตะปู
ทุกที่ที่ทีมจนท.สืบสวนมอง พวกเขาก็เห็น
หลักฐานที่ชี้ว่าเจมส์ ลูอิสคือฆาตกร และพวกเขาอยากให้มันเป็นจริง
วันนี้เขายังเป็นผู้ต้องสงสัย ไม่ต่างจากตอนปี 1982
ฉันว่าเขาจะยังเป็นคนที่เป็นเป้าสนใจ
จนกระทั่งวันที่เขาตาย และจนท.สืบสวนคนสุดท้ายตายด้วย
คุณถามคำถามผมตลอดไปเลยก็ได้
ถ้าเราคิดค้นเทคโนโลยี
ที่ทำให้คุณอ่านใจผมได้
คุณก็คงไม่เจออะไรในนั้นที่จะเอาผิดผมได้
ผมสามารถตอบคำถามเดิมๆ ด้วยคำตอบแบบเดิมๆ ได้
มาตลอด 40 ปี
ทุกอย่างที่ผมต่อสู้ให้ได้มาตลอดหลายปีที่…
พวกเขาจะไม่มีวันคลี่คลายมันได้ก่อนผมตายแน่ๆ
(นี่เป็นการให้สัมภาษณ์สุดท้ายของเจมส์ ลูอิส)
เจมส์ ลูอิส ชายผู้ที่เคยถูกสงสัยว่าเกี่ยวโยง
กับคดีฆาตกรรมไทลินอล ที่ทำให้ชิคาโกและทั้งประเทศช็อก
ได้เสียชีวิตแล้วค่ะ
น่าเสียดายที่เจมส์ ลูอิสเสียชีวิต
แต่ฉันไม่รู้จริงๆ ว่าเรื่องนั้นสำคัญยังไง
คนที่รู้ว่าฉันคือลูกสาวของเหยื่อ
พวกเขาพูดเสมอว่า "อ้าว พวกเขาจับหมอนั่นไม่ได้เหรอ"
ไม่ นั่นคนเขียนจดหมายขู่กรรโชก
ได้เวลาหยุดอะไรเดิมๆ ซ้ำซากซ้ำแล้วซ้ำเล่า
และพยายามเปิดประตูสู่ความคิดใหม่ๆ
ฉันทำคดีนี้มา 15 ปีเต็มๆ ทำเต็มเวลาด้วย
และก่อนหน้านั้นก็ 42 ปีที่ฉันคิดถึงแม่ฉัน
ฉันอาจไม่มีทักษะอบรมฝึกสืบสวน แต่ฉันทุ่มเทกับคดีนี้สุดตัว
ฉันคิดว่าอเมริกาอยู่ในจุดที่เรารู้ว่า บริษัทต่างๆ โกหกเรา
ฉันจึงเชื่อว่าประชาชนเปิดกว้าง และพร้อมเข้าใจว่า
บางทีคดีฆาตกรรมไทลินอลอาจไม่ได้เกิดขึ้น ในแบบที่เรารู้มาตลอด 42 ปี
ฉันว่าเราไม่มีทางรู้ จนกว่าพวกเขาจะเต็มใจและพร้อม
เปิดเอกสารทั้งหมดให้เราดู
ฉันคิดว่าทุกอย่างควรถูกตรวจสอบอย่างละเอียด
ครอบครัวเหยื่อต้องการคำตอบ
(สำนักงานอัยการสูงสุดอิลลินอยส์ และตำรวจชิคาโกกล่าวว่า)
(เอฟบีไอขัดขวางการเปิดเผย เอกสารหลายสิบฉบับ)
(ที่รวมบทสัมภาษณ์ กับผู้บริหารของจอห์นสันแอนด์จอห์นสัน)
(อ้างว่าอยู่ในการสืบสวน)
(จอห์นสันแอนด์จอห์นสัน ไม่ตอบข้อเรียกร้องขอสัมภาษณ์)
(ในปี 1983 ครอบครัวเหยื่อเจ็ดรายในเขตชิคาโก)
(ฟ้องจอห์นสันแอนด์จอห์นสัน โดยอ้างว่าบริษัทรู้ว่า)
(ขวดไทลินอลอาจถูกปลอมแปลงปนเปื้อน โดยบุคคลที่สาม)
(แปดปีต่อมา จอห์นสันแอนด์จอห์นสัน เจรจาตกลงกับครอบครัวเหยื่อ)
(ด้วยจำนวนเงินที่ไม่เปิดเผย โดยไม่มีการออกมายอมรับผิด)
คำบรรยายโดย พยุงศักดิ์ แก่นจันทร์